|  |  |  |  |  |  |  |  |
| --- | --- | --- | --- | --- | --- | --- | --- |
| **Sted:** | *Teams* | | **Tid:** | *24.9.2024,*  *kl. 2000-2300* | **Styremøte nr.** | | 24/10 |
| **Deltagere fra styret:** | | Oliversen, Ingar, Nordbotten, Bjørnar, Bjørnsengen, Øystein, Helgesen, Anita, Tokstad, Heidi, Nilsen, Sylvi | | | | | |
| **Observatører:** | | Andersen, Maja (sekretær NBF) | | | | | |
| **Forfall:** | | NIL | | | | | |
| **Referent:** | | *MA* | **Distribueres til:** | | | *NBF (internett)* | |

|  |  |  |
| --- | --- | --- |
| **Saksliste:** | | **Innleder / dokumentasjon** |
| **A** | **Konstituering** |  |
| Sak 24 / 60 | **Innkalling med saksliste - godkjenning** Valg av ordstyrer, referent og godkjenning av observatører.  **Forslag til vedtak**: Innkalling med saksliste godkjennes.  **Videre foreslås:**  Som ordstyrer: Ingar Oliversen  Som referent: Maja Andersen  Som observatører: Maja Andersen (sekretær NBF) | Leder NBF |
| **B** | **Vedtakssaker** |  |
| Sak 24 / 61 | **Protokoll fra styremøte 8 og 9 / 24 – godkjenning**  **Saksgrunnlag:**  Protokoll fra styremøte 8 og 9 ligger klart i Filbox.  **Vedtak:**  Protokoll fra styremøte 8 og 9 / 24 godkjennes.  Sekretær lager utdrag for publisering på internett som godkjennes via mail før publisering. |  |
| Sak 24 / 62 | **Fra sekretæren**  Forslag til ny saksliste og protokoll   * Forslag til ny saksgrunnlagmal * Forslag til ny sakslistemal og postlistemal   **Vedtak:**  Innføring av nytt malverk besluttes. |  |
|  | **Vedtak** er også fattet i sak 24/65, 24/69, 24/71, 24/73, 24/77 og 24/78. |  |
| **C** | **Prinsipp-, informasjons- og diskusjonssaker** |  |
| Sak 24 / 63 | **Oppfølging fra tidligere møter**  Se saksliste og ansvarsfordeling |  |
| Sak 24 / 64 | **Informasjon fra NKK**   * **Overordnet** * **Sportshundkomiteen**   **Konklusjon:**  Intet nytt å rapportere fra NKK / Sportshundkomiteen. |  |
| Sak 24 / 65 | **Status arrangementer**   * **Norgesmesterskap**   NM 2024 anses som avsluttet fra styrets side.  NM 2025 følges opp på neste styremøte.   * **Nordisk mesterskap**   NoM 2024 er avsluttet og styret ønsker å gratulere alle norske deltakere med strålende resultater. Det gjenstår noe oppfølging på økonomisiden.  Det kommer en anbefaling om at NBF dekker kost og losji for Siv Svendsen for arbeidet hun la ned under arrangementet. Det **besluttes** enstemmig at Siv får dekt kost og losji.   * **The Challenge**   The Challenge 2024 anses som avsluttet fra styrets side.   * **Kurs**   Det gjennomføres ikke høstkurs på Sølen i 2024.   * **Rekruttlag**   Intet. |  |
| Sak 24 / 66 | **Status økonomi**  Presentasjonopp mot budsjett pr siste i hver måned. Saksgrunnlag tilgjengelig i Filbox.  **Konklusjon:**  Orienteringen tas til etterretning og kasserer gis anledning til å informere styret på den måten hun anser som hensiktsmessig. |  |
| Sak 24 / 67 | **Saker til / fra medlemsklubber**   1. **Mail vedrørende mulighet for juks i sporkonkurranser**   **Bakgrunn**  For å effektivisere sporkonkurranser har flere arrangører valgt å benytte seg av kamerateknologi. Det vil konkret si at deltakerne tar bilde av pinnene for å dokumentere tiden de har brukt. En av våre medlemsklubber har løftet en bekymring knyttet til dette, da spesifikt at når deltakeren har tatt bilde av sluttpinnen kan h\*n gå tilbake i løypa og plukke opp eventuelle pinner som er gått over.  **Styrets vurdering**  Dette kan kun gjøres dersom det kun stilles krav til bilde av sluttpinnen. Det er dog presisert i regelverket at samtlige gjenstander skal fotograferes.  Fra regelverket for brukshundprøve, side 34, punkt 8.2 Sluttsløyfe, kontrollør: «Da sporøvelsen begrenses av en maksimumstid skal en kontrollør være i tilknytning til sporets slutt, alternativt kan deltager ta bilde av alle sporgjenstander og sluttsløyfa for å sende dette umiddelbart til kontrollør.».  Dersom man mistenker at enkeltutøvere jukser eller at prøven ikke gjennomføres i tråd med regelverket kan klage rettes til prøveleder eller NKKs representant på stedet.  **Konklusjon:**  Styret ønsker å presisere til samtlige arrangører at dersom bilder nyttes i stedet for kontrollør skal samtlige sporgjenstander og sluttsløyfe fotograferes.  Dersom det er mistanke om juks oppfordres det til å rapportere dette iht. regelverket. |  |
| Sak 24 / 68 | **Saker til / fra medlemmer**   1. **Retningslinjer for lagleder på Nordisk mesterskap.**   **Bakgrunn**  I etterkant av nordisk mesterskap 2024 er det fremmet noen spørsmål knyttet til lagleders rolle og ansvar på arrangementet. Det ble løftet spørsmål til hvorvidt det finnes en instruks eller veileder.  **Konklusjon**  Styret tar innspillet og tilbakemeldingen til etterretning og vil ha dette med til fremtidige arrangementer med behov for lagleder. |  |
| Sak 24 / 69 | **Saker til / fra medlemmer**   1. **Søknad om godkjenning av dokumentasjon for å kunne starte i klasse C**   **Bakgrunn**  Styret har mottatt en søknad om godskriving av bestått kvalifiseringsprøve, 1. premie jaktprøve samt tilgjengelighetstest for rallylydighet som alternativ for krav til start i klasse C iht. reglement for brukshundprøve punkt 4.2.1.  **Styrets vurdering**  Fagkomiteen har hatt saken til vurdering og anbefaler at søknaden innvilges.  **Konklusjon**  Styret støtter seg på anbefalingen fra fagkomiteen og sender søknaden til sportshundkomiteen for endelig beslutning uten tap av tid. |  |
| Sak 24 / 70 | **Annet**   1. **Bestemannspremier i lavere klasser**   **Bakgrunn**  I fjor ble det utdelt bestemannspremier i klasse D, C og B. Det er ønskelig fra styrets side å diskutere om dette er noe som skal videreføres.  **Styrets vurdering**  Flere av fjorårets mottakere møtte ikke opp for å motta sin premie. Dette har løftet en diskusjon om prisene er noe som er ønskelig blant våre medlemmer og således er rekrutteringsfremmende, som var intensjonen. Det er diskutert alternative løsninger, i tillegg til å videreføre nåværende løsning ett år til:   * + Beste enkeltresultat   + Beste enkeltresultat fra debutant   + Fremme de som skiller seg ut (gode resultater og ny i klassen) på Facebook eller lignende i stedet for å dele ut pris?   **Konklusjon**  Styret fattet ingen beslutning på dette temaet og løfter saken på nytt på neste styremøte. |  |
| **D** | **Status komiteer og utvalg** |  |
| Sak 24 / 71 | **Fagkomiteen**  Tilbakelesing til styret fra utvalget. Saksgrunnlag tilgjengelig i Filbox.  *Diskusjon:*  Fagkomiteen planlegger instruktørsamling i april 2025. Det diskuteres hva som skal dekkes av NBF og hva vi eventuelt kan få støtte til fra NKK. Det ble også en prinsipiell diskusjon rundt hvorvidt hele fagkomiteen skal delta på samlingen, og basert på tidligere diskusjoner hvor geografisk spredning blant medlemmene er ønskelig, var det enighet om at vi derfor må fasilitere for deltakelse for samtlige medlemmer, selv om det kan koste noe mer.  **Konklusjon:**  Fagkomiteens innspill tas til etterretning.  Det er enstemmig **besluttet** at NBF dekker reisen (flybilletter) til medlemmet i fagkomiteen som er bosatt i Bodø.  Videre skal sekretær undersøke om vi har sendt søknad om økonomisk støtte til NKK tidligere, og kasserer skal undersøke om vi har noe midler å støtte samlingen med i NBF.  Fagkomiteen skal lese tilbake en detaljert plan med utkast budsjett til neste styremøte, samt et utkast til informasjon de vil ha publisert på internett. | **Representanter fra komiteen eller sekretær.** |
| Sak 24 / 72 | **Lov- og disiplinærutvalget**  Tilbakelesing til styret fra utvalget. Saksgrunnlag tilgjengelig i Filbox.  **Ingen innrapporterte saker.** | **Representanter fra utvalget eller sekretær.** |
| Sak 24 / 73 | **The Challenge-komiteen**  Tilbakelesing til styret fra utvalget. Saksgrunnlag tilgjengelig i Filbox.  *Diskusjon:*  Det skal konstitueres ny Challenge-komite innen 1. oktober.  Nåværende leder, Bjørnar Strand, takker for seg etter en særdeles god innsats. I tillegg har Øyvind Jensen meddelt styreleder at han ønsker å trekke seg grunnet mange roller og verv. Styret takker dere begge for den innsatsen dere har lagt ned i rollene deres.  Nåværende komite har foreslått fire kandidater som styret kan ta forbindelse med. Styret ønsker en bredde i alder, kjønn og bakgrunn i komiteen og det er ønskelig at det er minimum en representant med erfaring fra NRH.  **Konklusjon:**  Komiteens innspill tas til etterretning. Det er enstemmig **besluttet** at følgende endringer gjøres i komitteen:  Leder: Geir Larsen  Nytt medlem: Bjørnar Nordbotten  Nytt medlem: Hans Jørgen Jensen | **Representanter fra komiteen eller sekretær.** |
| **E** Sak 24 / 74 | **Postliste**  Postliste tilgjengelig i Filbox.  **Konklusjon:**  Postlisten er gjennomgått og tatt til etterretning. | **Sekretær** |
| **F** | **Eventuelt** |  |
| Sak 24 / 75 | **NBF-butikken**  *Diskusjon:*  Det er ønskelig med en statusrapport fra NBF-butikken. Hvor mye som selges, samt en anbefaling fra ansvarlig på hvorvidt det er ønskelig å ha mer tilstedeværelse fra butikken på arrangementer som NM, The Challenge og NoM (i Norge).  **Konklusjon:**  Sekretær følger opp mot ansvarlig for NBF-butikken. |  |
| Sak 24 / 76 | **Fysisk møte i styret**  Det er besluttet at styret skal gjennomføre et fysisk møte den 16. november. Agenda besluttes neste styremøte. |  |
| Sak 24 / 77 | **Arbeidsutvalg**  Det er **besluttet** at styret skal nedsette et arbeidsutvalg som har ansvar for møteforberedelser og saksgrunnlag. Utvalget vil innledningsvis bestå av leder, kasserer og sekretær. |  |
| Sak 24 / 78 | **Hjemmeside og sosiale medier**  Det er **besluttet** at kasserer og sekretær får ansvar for å systematisere informasjonsflyt på internett og videreutvikle bruken av sosiale medier. |  |

***Maja Andersen***

***Sekretær***